**ՄԵՂՐԻ ՀԱՄԱՅՆՔԻ ՂԵԿԱՎԱՐ ԽԱՉԱՏՈՒՐ ԱՆԴՐԵԱՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ՏԵԱՌՆԸՆԴԱՌԱՋԻ ԱՌԹԻՎ**

Մեղրի համայնքի հարգելի՛ բնակիչներ, սիրելի՛ նորապսակներ, պատվարժան հյուրեր,

Ջերմորեն շնորհավորում եմ ձեզ Տեառնընդառաջի կապակցությամբ։ Տեառնընդառաջը ոչ միայն կրոնական, այլև ընտանեկան սրբազան խորհուրդ ունի։

Այն խորհրդանշում է ընտանիքի միասնականությունն ու ամրությունը, հույսը, նոր կյանքի սկիզբն ու երջանկության վառվող կրակը։ Այս գեղեցիկ ու խորհրդանշական տոնը մեր նախնիների հավատքի, սիրո և ընտանիքի ամրության խորհրդանիշն է, որը սերնդեսերունդ պահպանվել է մեր ավանդույթների ու մշակույթի միջոցով։

Այսօր մեր համայնքի նորապսակ Զույգերը՝ Տիրոջ օրհնությամբ, ձեռք-ձեռքի տված, անցնում են կյանքի նոր ուղով՝ հիմնված սիրո, հարգանքի և փոխադարձ նվիրումի վրա։ Սիրո, լույսի և հույսի այս տոնը թող լինի նոր հաջողությունների ու բարի գործերի սկիզբ։

Թող Տեառնընդառաջի կրակը վառ պահի մեր հավատն ու կապը առ Աստված, իսկ մեր սրտերում ջերմություն ու հույս, ընտանիքներում միշտ տիրի սեր, համերաշխություն, երջանկություն և բարօրություն՝ մեր կյանքը դարձնելով արդարության ու սիրո վկայություն։

Մաղթում եմ, որ Աստծո օրհնությամբ ձեր բոլոր նպատակներն իրականանան, իսկ մեր համայնքն ավելի բարեկեցիկ ու հզոր դառնա՝ համերաշխության և միասնության շնորհիվ։

ՇՆՈՐՀԱՎՈՐ ՏԵԱՌՆԸՆԴԱՌԱՋ